**Vastaanottaja:**

**Lähettäjä: Pvämäärä:**

**VAATIMUS KOSKIEN ALLE 18-VUOTIAIDEN MASKISUOSITUKSIA**

1. LAPSEN OIKEUDET

Lapsen oikeudet on kirjattu vuonna 1989 valtioita sitovaksi YK:n lapsen oikeuksien sopimukseksi, jonka myös Suomi on ratifioinut. Lapsen oikeuksien julistuksessa todetaan, että lapsi (jokainen alle 18-vuotias) ruumiillisen ja henkisen kypsymättömyytensä vuoksi tarvitsee erityistä suojelua ja huolenpitoa. Sopimuksen mukaan kaikissa julkisen tai yksityisen sosiaalihuollon, tuomioistuinten, hallintoviranomaisten tai lainsäädäntöelimien toimissa, jotka koskevat lapsia, on ***ensisijaisesti otettava huomioon lapsen etu***.

Tilastojen mukaan maissa, joissa vapauksien rajoitukset ovat voimakkaampia, epidemia etenee huolimatta siitä, että jopa pienet lapset joutuvat käyttämään kasvomaskeja. Ei ole vahvaa tieteellistä tai käytännön näyttöä siitä, että lasten kasvomaskien käytöstä olisi ratkaisevia vaikutuksia epidemian leviämisessä. Sen sijaan on suuri riski, että maskien käytöstä aiheutuvat haitat ovat suuremmat kuin niiden tuoma hyöty. **Meneillään on lääketieteellinen kokeilu lasten ja nuorten terveyden kustannuksella**.

Nurbergin säännöstön mukaan moraalin, etiikan ja lain velvotteiden täyttämiseksi on noudatettava tiettyjä perusperiaatteita, joista koehenkilön vapaaehtoinen suostumus on olennainen. Kokeen osallistuvalla tulee olla vapaa valintavalta kokeeseen osallistumiseen ja hänellä tulee olla riittävästi tietoa ja käsitystä kyseisestä tutkimuksesta ja sen aiheuttamista vaaroista ja vaikutuksista hänen terveyteensä, jotta hän kykenee tekemään päätöksensä kokeeseen osallistumisesta. Lisäksi koe on säännöstön mukaan toteutettava niin, että ennalta arvioidut tulokset oikeuttavat kokeen suorittamiseen eikä se aiheuta tarpeetonta ruumillista tai henkistä kärsimystä. Kokeesta aiheutuva riski ei säännöstön mukaan, saa koskaan olla suurempi kuin kokeella ratkaistavan ongelman merkitys.

Tuhannet lääkärit ja muut lääketieteen asiantuntijat ympäri maailmaa ovat kyseenalaistaneet maskien käytön jopa aikuisilla. **Maskinkäytön pitkäaikaisia vaikutuksia kehittyviin lapsiin ja nuoriin ei ole riittävästi tutkittu.** Tästä huolimatta Terveyden ja hyvinvoinnin laitos (THL) on päivittänyt kansalaisille tarkoitettua maskisuositusta, jonka mukaan kasvomaskin käyttöä suositellaan vastedes 12 vuotta täyttäneille.

On pöyristyttävää ja **vastoin sekä Lasten oikeuksien sopimusta että Nurnbergin säännöstöä**, että viranomaiset antavat suosituksia, joiden turvallisuudesta ei ole minkäänlaista näyttöä. Suomessa viranomaiset ja koululaitokset ovat valmiita maskittamaan lapsia ja nuoria, vaikka useat tutkimukset ja käytännön kokemukset osoittavat lukuisia maskin käytöstä aiheutuvia haittoja lapsen ja nuoren kehitykselle ja terveydelle. **Koululaisten maskittaminen on lääketieteellinen kokeilu, joka ei perustu tutkittuun tietoon,** ja johon pitäisi olla vähintään vanhempien suostumus. **Perusteettomat maskisuositukset ovat näinollen lasten pahoinpitelyyn verrattavia toimenpiteitä, joista aiheutuvista haitoista pitää joutua vastuuseen.**

1. MASKISUOSITUKSET KOULUISSA

Lukuisat vanhemmat ympäri Suomen, ovat olleet huolissaan sekä lastensa fyysisestä että psyykkisestä terveydestä liittyen maskisuosituksiin ja niiden toimenpanoon kouluissa. Vanhempien kertomusten perusteella lapsia ja nuoria kouluissa painostetaan, taivutellaan ja houkutellaan maskin käyttöön aikuisten taholta. Myös sosiaalinen paine maskin käyttämiselle ja ryhmään kuulumiselle on valtava ja aivan liian raskas lapsen kannettavaksi.

Maskin käyttämättömyys johtaa helposti syrjimiseen tai muuhun epäasialliseen kohteluun kuten esimerkiksi Wilma-merkintöihin. Maskisuositukset myös altistavat lapsen/nuoren kiusatuksi tulemiselle ja epätasa-arvoiselle kohtelulle. Lapsia, jotka eivät ole suostuneet käyttämään maskia, on opettajien tahoilta uhkailtu lastensuojelulla, toiseen perheeseen sijoittamisella, erotettu tunnin ja välituntien aikana muista oppilaista ja jopa istutettu pakkasella avoimen ikkunan edessä ilman ulkovaatteita. Joissain kouluissa on altistumistapauksissa ne oppilaat, jotka eivät ole käyttäneet maskia, joutuneet 14vrk karanteeniin, muiden saadessa jatkaa lähikoulua. Samaan aikaan kerrotaan kuitenkin näyttävästi, ettei maski suojaa käyttäjäänsä.

Isät ja äidit ympäri maailmaa ovat menettämässä vanhemmille kuuluvat oikeutensa lastensa joutuessa kouluissa lääketieteellisten interventioiden kohteeksi. Koska vanhemmilta on viety pois oikeus suojella lapsiaan, **on kiireellisesti osoitettava taho, joka ottaa vastuun maskisuositusten aiheuttamista laaja-alaisista ja mahdollisesti myös pitkäaikaisista, jopa pysyvistä haitoista.**

1. LASTEN ROOLI COVID 19 -TAUDIN LEVIÄMISESSÄ

THL on kerännyt syyslukukauden (2020) alusta lähtien tietoa varhaiskasvatuksessa ja kouluissa esiintyneistä koronavirusaltistumisista ja niiden seurauksena varhaiskasvatus- ja kouluympäristössä tapahtuneista jatkotartunnoista. THL:n tilaston mukaan varhaiskasvatus- tai ja kouluympäristössä tartunnan saaneita oli yhteensä 588. Lapsista siis 0,1% sai positiivisen testituloksen. Koronavirusinfektiot ovat tähän mennessä julkaistun tietoon perustuen olleet lapsilla lähes poikkeuksetta lieviä. Lisäksi lasten jatkotartunnat esim. peruskouluissa ovat olleet vähäisiä. Aikuisten jatkotartunnat varhaiskasvatus- tai ja kouluympäristössä ovat olleet suurimmaksi osaksi peräisin varhaiskasvatus- tai kouluyhteisön toiselta aikuiselta. (Lähde: THL)

1. KASVOMASKIEN TEHOKKUUS

Kasvomaskien tehokkuudesta tai oikeammin tehottomuudesta virusten torjunnassa on paljon tutkimuksia. Kesäkuuhun 2020 asti THL:n kanta oli, että kasvomaskien käyttö on käytännössä hyödytöntä.

Myös emeritaprofessori Marjukka Mäkelä toteaa tutkimuksessaan, ettei ole uutta tutkimusnäyttöä siitä, että että maskit väestössä käytettyinä vaikuttaisivat infektion leviämiseen. ([Sanomalehti Kaleva).](https://www.kaleva.fi/kohutun-maskiselvityksen-tehnyt-professori-marjukk/2983706)

Turvallisuus- ja kemikaalivirasto (Tukes) muistuttaa, että ns. kansanmaskit eivät suojaa käyttäjäänsä virustartunnoilta vaan niiden tarkoituksena on suojata muita käyttäjänsä pärskeiltä. Toisaalta on ohjeistettu, että kasvomaski olisi hyvä siirtää syrjään ennen pärskimistä. Pärskeiden leviäminen voidaan estää esim. nenäliinaan tai hihaan yskimällä.

1. MASKISUOSITUSTEN VAIKUTUKSET LAPSIIN JA NUORIIN

Saksalaiseen Research Squaren tutkimukseen (10/2020) osallistui 25 930 0-18 -vuotiasta lasta, joiden keskimääräinen maskin käyttöaika oli 270 minuuttia päivässä. 68% vanhemmista raportoi **hälyyttävistä fyysisistä ja psyykkisistä ongelmista** lapsilla maskin käyttöön liittyen. Raportoituja vaikutuksia olivat mm.

• ärtymys 60%
• päänsärky 53%
• keskittymisvaikeudet 50%
• oppimisvaikeudet 38%
• väsymys, huimaus 37%
• iho-oireet sekä sieni-infektiot suun alueella
• käytöshäiriöt, ruokahaluttomuus, nenäverenvuodot
• ilon kokemisen vähentyminen 49%
• haluttomuus mennä kouluun 44%

Lisäksi tutkimuksessa raportoitiin pelkojen lisääntymistä -esimerkiksi pelkoa tukehtumisesta, pelkoa tulevaisuudesta, pelkoa läheisten kuolemisesta infektioon.

**Hapenpuute**

Hapenpuutteen akuutteja varoitusoireita ovat oppimisvaikeudet, keskittymisvaikeudet, päänsärky, väsymys, huimaus, pahoinvointi, oksentelu, sydämen tiheälyöntisyys, reaktioajan hidastuminen, levottomuus ja jopa tajuttomuuskohtaukset.

Ongelmana on, että krooniseen hapenpuutteeseen kuitenkin tottuu, jolloin kaikki nämä oireet häviävät. Hapenpuute on vaarallista jokaisen aivoille, mutta etenkin kehittyvälle lapselle. Hapenpuute estää aivojen kehitystä eikä sen seurauksena tapahtuneita vaurioita voida peruuttaa. Sen lisäksi, että tiedämme kuinka vahingollista hapenpuute on aivoille, kardiologi tietää sen vaikutuksen sydämelle ja pulmonologi keuhkoille. Hapenpuute vahingoittaa kaikkia yksittäisiä elimiä ja pahimmassa tapauksessa johtaa jopa aivovaurioon tai kuolemaan. **Lasten tai nuorten aivojen hapensaannin rajoittaminen on siten erittäin vaarallista heidän terveydelleen**.

**Hiilidioksidipitoisuuden nousun vaikutukset elimistössä**

Ihmisen uloshengityksen tarkoitus on poistaa kehosta hiilidioksidia (CO2), joka on aineenvaihduntamme jätettä. Uloshengityksen kautta ilmaan tulee hiilidioksidia noin 5 ml/s. Kun hiilidioksidipitoisuus nousee riittävän korkeaksi, ihmisen hengitystiheys nousee aiheuttaen tunkkaisuuden tunnetta, väsymystä, päänsärkyä ja keskittymiskyvyn alenemista. Maskinkäyttö estää ihmistä hengittämään vapaasti, jolloin hiilidioksidi päätyy takaisin keuhkojen kautta verenkiertoon. Hapen sijasta elimistö saakin hiilidioksidia, josta se juuri yritti päästä eroon. Tämä johtaa elimistön hiilidioksidipitoisuuden nousuun ja happomyrkytykseen (hypercapnia) eli tilanteeseen, jossa elimistössä on liikaa hiilidioksidia. Happomyrkytyksen seurauksena veren Ph laskee ja aiheuttaa liiallista happamuutta, mikä taas on ihanteellinen olosuhde tiettyjen sairauksien, kuten erilaisten syöpien syntymiseen.

**Lisääntynyt bakteeritulehdusten riski**

Hyvin harva aikuinen osaa noudattaa maskihygieniaa, joten on täysi mahdottomuus, että lapset siihen kykenisivät. Maski on erittäin otollinen sikiämisalusta suusta, uloshengitysilmasta ja ihosta irtaantuville epäpuhtauksille kuin myös ilmassa leijuville viruksille, bakteereille, sienille ja parasiiteille, jotka kiinnittyessään maskeihin, pääsevät sisäänhengityksen mukana elimistöön aiheuttaen erilaisia tulehduksia.

**Kasvomaskien alkuperä ja valmistusmateriaali**

Kasvomaskien alkuperä ja valmistusmateriaalit antavat aihetta huoleen. Maskeja tuodaan Suomeen mm. Virosta ja Kiinasta eikä esimerkiksi tiedetä minkälaisia säilöntäainejäämiä ne sisältävät ja minkälaisia vaikutuksia niiden pitkäaikaisella käytöllä on. Ei ole myöskään olemassa valmistajasta riippumattomia tutkimuksia ammattilaiskäyttöön tarkoitettujen lääketieteellisesti sertifioitujen maskien käytöstä lapsilla ja nuorilla. Lisäksi kotikutoisten kansanmaskien, joita suurin osa lapsista käyttää, mahdollisista suojaavista vaikutuksista tai haittavaikutuksista ei löydy tietoa. Maskivalmistajat eivät ole tehneet riippumattomia tutkimuksia tuotteidensa pitkäaikaisen käytön vaikutuksista lapsilla ja nuorilla.

Myös se, mitä jatkuva kasvottomien ihmisten näkeminen tekee lasten ja nuorten psyykkiselle terveydelle, oppimiselle ja keskittymiskyvylle, askarruttaa. Jatkuva pelon ylläpito lapsen ja nuoren arjessa ei varmasti edistä hänen terveyttään. Erityisen vakavasti meidän tulisi pohtia, haluammeko todella tieteen vastaisesti uskotella lapsillemme, että he täysin terveinä ovat vaarallisia ympäristölleen. On ennenkuulumatonta kasvattaa lapsia välttelemään sosiaalisia kontakteja ja läheisyyttä. On enemmän kuin huolestuttavaa estää lapsiamme hengittämästä vapaasti, saamatta terveydelle edullista raitista ja puhdasta ilmaa.

Sosiaali- ja terveysministeriön (STM) asettaman työryhmän tehtävänä on ollut selvittää koronaepidemian vaikutuksia lasten ja perheiden hyvinvointiin ja lapsen oikeuksien toteutumiseen. Raportin mukaan kouluilla ja oppilaitoksilla sekä niiden opiskeluhuollolla on olennainen rooli lasten ja nuorten arjen ja hyvinvoinnin rakentumisessa.

1. KUKA KANTAA VASTUUN AIHEUTUNEISTA VAHINGOISTA?

**Koululaisten maskittaminen on lääketieteellinen kokeilu, joka ei perustu tutkittuun tietoon**. Tilanne muodostaa laittoman ennakkotapauksen, joka polkee perheen oikeutta lääketieteelliseen yksityisyyteen samalla, kun jatketaan vastuuvapaata lasten institutionaalista hyväksikäyttöä.

Kun on kyse erityistä suojelua vaativista lapsista ja nuorista, ennen suositusten antamista, tulisi olla tarkkaan tutkittua tietoa siitä, ettei maskin käytöllä ole heille minkäänlaisia haittavaikutuksia. Olemassa olevat tutkimukset osoittavat kuitenkin päinvastaista. Enää ei olekaan kysymys siitä, aiheutuuko kasvomaskisuosituksista haittoja vaan ainoastaan siitä, kuinka suuria ja pitkäaikaisia haittoja ilmenee ja kuinka monelle lapselle ja nuorelle.

Koska vanhemmilta on evätty oikeus suojella lapsiaan, on lapsia ja nuoria koskevien maskisuositusten antajat ja niiden toimeenpanijat asetettava vastuuseen niistä terveyteen ja hyvinvointiin kohdistuvista haitoista ja jopa peruuttamattomista vaurioista, joita he vaatimalla maskinkäyttöä aiheuttavat lapsille. On pöyristyttävää, että opettajat ja asiantuntijat, joita laki vaatii ilmoittamaan lasten hyväksikäytöstä, osallistuvat nyt itse aktiivisesti lasten hyväksikäyttöön ja pahoinpitelyyn.

**YHTEENVETO**

Yhteenvetona voidaan todeta, että huoli maskin käytön aiheuttamista terveyshaitoista kehittyvän ja kasvavan lapsen kohdalla on erittäin aiheellista.

Lasten ja nuorten aivojen hapensaannin rajoittaminen maskisuosituksilla on ehdottomasti tietoinen ja tarkoituksellisesti aiheutettu terveysriski. Tämän vuoksi lasten tai nuorten maskisuositukset ja jopa painostaminen maskien käyttöön ei ole vain vaarallista lasten ja nuorten terveydelle vaan se on ehdottomasti rikollista!

Mikään tilastoihin tai tieteeseen perustuva seikka ei perustele maskin käyttöä, ei tautitilanne eivätkä kuolemat. Maski ei myöskään suojaa viruksilta eikä edistä terveyttä. Merkittävimmät maskin käytöstä aiheutuvat terveyshaitat niin lapsilla kuin aikuisillakin tulevat näkymään vasta tulevaisuudessa.

Olemme erittäin huolestuneita nykyisestä tilanteesta, ja kehityksestä, johon hyvinvointivaltiomme on lähtenyt mukaan. Meidän aikuisten tehtävänä on suojella lapsia ja huomioida päätöstemme vaikutukset tulevaisuuteen. Viranomaisilta, rehtorilta ja opettajilta odotetaan harkintakykyä, avarampaa ajattelua ja lasten painostamisen sekä halventamisen lopettamista, vaikka he eivät pukeutuisikaan kasvomaskiin opettajan omasta pelosta tai sosiaalisesta painostuksesta johtuen. Erityisen epäreilun tilanteesta tekee opettajan aikuisuus - jonka toivoisi näkyvän myös viisaana käytöksenä - ja auktoriteettiasema oppilaisiin nähden.

Kilpajuoksu virusta karkuun jatkuu loputtomiin, jos annamme sen jatkua. Ennen kaikkea toimet, jotka eivät edistä lastemme terveyttä ja hyvinvointia vaan ovat heille monilla tavoin haitallisia, tulee lopettaa välittömästi.

**VAATIMUS**

* Alle 18-vuotiaiden perusteettomat maskisuositukset on lopetettava välittömästi.
* \_\_\_\_\_\_\_\_\_\_\_\_\_\_\_\_\_\_\_\_ velvoitetaan avoimesti kertomaan maskinkäytön vaaroista lapsille ja nuorille sekä lopettamaan rangaistusten uhalla lasten ja nuorten syyllistämisen, pelottelun, eriarvoisen ja jopa simputtamiseen verrattavan kohtelun liittyen maskin käyttöön.
* Suuri osa alle 18- vuotiaiden maskin käytön haitoista on tiedossa jo nyt, joten maskisuositusten jatkaminen olisi tietoinen ja tarkoituksellinen hyvinvointia ja terveyttä uhkaava riski. Maskisuosituksia antavat ja niitä toteuttavat tahot on asetettava vastuuseen aiheutetuista haitoista täysimääräisesti.
* \_\_\_\_\_\_\_\_\_\_\_\_\_\_\_\_\_\_\_\_\_ kaikesta esitetystä huolimatta jatkaessa maskisuositusta tai lasten/nuorten minkäänlaista painostusta, kiristämistä, pelottelua, syyllistämistä, syrjimistä, palkitsemista tai lahjontaa maskien käytön suhteen, tulemme mahdollisten haittavaikutusten ilmetessä vaatimaan korvauksia syntyneistä ruumiillisista tai henkisistä kärsimyksistä tai vaurioista.